లక్నో : రెండ్రోజులుగా హస్తిన చుట్టూనే సాగుతున్న యూపీ సమాజ్వాదీ పార్టీ రాజకీయాలు మళ్లీ లక్నోకు చేరుకున్నాయి. ములాయం, ఆయనను ధిక్కరించి పార్టీ జాతీయ అధ్యక్షుడిగా ఎన్నికైన అఖిలేష్ మధ్య సుమారు మూడు గంటల పాటు మంగళవారం మంతనాలు సాగినా ఫలితం మాత్రం ఇంకా బయటకు రేలేదు. అఖిలేష్ ప్రతిపాదించినట్టు చెబుతున్న 'రాజీ సూత్రం'పై రకరకాల ఊహాగానాలు వెలువడుతున్నాయి. అయితే ఇరువురి నేతల మధ్య ఎలాంటి రాజీ ప్రయత్నాలు జరగలేదని, అలాంటి ప్రయత్నాలు చేయడానికి కూడా సమయం దాటిపోయిందని అఖిలేష్కు అత్యంత సన్నిహితులైన కొందరు నేతలు చెబుతున్నారు. 'ఇప్పటికే చాలా లేటయింది. సెటిల్మెంట్కు ఎలాంటి అవకాశం లేదు. సమాజ్వాదీ పార్టీ సైకిల్ గుర్తు ఎవరికి ఇవ్వాలనేది ఎన్నికల సంఘం నిర్ణయించనుంది' అని అఖిలేష్ సమావేశానంతరం ఆయన సన్నిహిత నేత ఒకరు తెలిపారు. కాగా, అఖిలేష్ ప్రతిపాదిత 'రాజీ ఫార్ములా' గురించి మరికొందరు చెబుతున్నారు. ఎన్నికల్లో పోటీ చేసే అభ్యర్థులను స్వయంగా తాను ఎంపిక చేసుకునేందుకు ములాయం-శివపాల్ క్యాంప్ అంగీకరిస్తే అఖిలేష్ కొత్తగా తనకు దక్కిన పార్టీ అధ్యక్ష పదవి నుంచి వైదొలగే అవకాశం ఉందని వారంటున్నారు.
lakno : rendrojulugaa hastina chuttoone saagutunna up samajwadi party rajakeeyaalu malli laknoku cherukunnayi. mulayam, aayananu dhikkarinchi party jaateeya adhyakshudigaa ennikaina akhilesh madhya sumaru moodu gantala paatu mangalavaaram mantanaalu sagina phalitam maatram inka bayataku reledu. akhilesh pratipaadinchinattu chebutunna 'raji suutram'pai rakarakaala oohaagaanaalu veluvadutunnaayi. ayithe iruvuri nethala madhya elanti raji prayatnaalu jaragaledani, alanti prayatnaalu cheyadaaniki kuudaa samayam daatipoyindani akhileshku atyanta sannihitulaina kondaru nethalu chebutunnaru. 'ippatike chala letayindi. setilmentku elanti avakaasam ledu. samajwadi party saikil gurtu evariki ivvalanedi ennikala sangham nirnayinchanundi' ani akhilesh samavesanantaram aayana sannihita netha okaru telipaaru. kaga, akhilesh pratipaadita 'raji farmula' gurinchi marikondaru chebutunnaru. ennikallo poty chese abhyardhulanu swayamgaa taanu empika chesukunenduku mulayam-shivapal camp angeekariste akhilesh kottagaa tanaku dakkina party adhyaksha padavi nunchi vaidolage avakaasam undani vaarantunnaaru.